কসবা ল’কলেজে গণধর্ষণের মামলায় প্রথম জামিন

কলকাতা: কসবা আইন কলেজে ছাত্রীকে গণধর্ষণের মামলায় জামিন পেলেন সেখানকার নিরাপত্তারক্ষী। প্রায় চারমাস পরে জামিন পেলেন ল কলেজের নিরাপত্তারক্ষী পিনাকী বন্দ্যোপাধ্যায়। সেমবার আলিপুর আদালত তাঁর জামিনের আবেদন মঞ্জুর করে। এখনও জেলবন্দী রয়েছেন মূল অভিযুক্ত মনোজিৎ মিশ্র, প্রমিত মুখোপাধ্যায় ও জাইব আহমেদ।

গত ২৫ জুন, কসবার এক সরকারি আইন কলেজে এক পড়ুয়াকে গণধর্ষণের অভিযোগ ওঠে। ২৭ জুন কসবা থানায় অভিযোগ দায়ের করেন নির্যাতিতা। এরপরই ওই কলেজের প্রাক্তনী এবং সেই সময়ে চুক্তিভিত্তিক কর্মী হিসেবে কলেজে কর্মরত মনোজিৎ মিশ্র ও তাঁর দুই শাগরেদকে গ্রেফতার করে পুলিশ। গ্রেফতার করা হয় সিকিউরিটি গার্ড পিনাকীকেও।

আরও পড়ুন: আচমকা অসুস্থ বিজেপি রাজ্য সভাপতি, ভর্তি করা হল হাসপাতালে

ঘটনার দিন কলেজের মেন গেট আটকে ওই ছাত্রীকে মরধরের অভিযোগ ছিল। সেই সনময় পিনাকী ডিউটিতে ছিলেন। সব ঘটনার পরও নির্যাতিতাকে সাহায্য করেননি। এরপরই তদন্তকারীদের স্ক্যানারে উঠে আসে পিনাকীর নাম। প্রশ্ন উঠেছে, পিনাকী যখন জানতেন, সে দিন ওই ঘরে কী ঘটেছে, কেন তিনি পরে কাউকে তা জানালেন না? কেন থানায় যোগাযোগ করলেন না? তা হলে কি তিনি এই ধরনের ঘটনা দেখতে অভ্যস্ত? তবে এই সমস্ত প্রশ্নের উত্তর এখনও সামনে আসেনি। তবে এরপরই আজ প্রথম জামিন পেলেন নিরাপত্তারক্ষী।